Foto: Toshkent shahar IIBB axborot xizmati Toshkent shahrining Yunusobod tumanidagi KHAY ko‘chasi bo‘ylab harakatlanib kelayotgan Spark piyodani urib yubordi. Bu haqda Toshkent shahar IIBB ma’lum qildi. Joriy yilning 31 oktyabr kuni soat 18:30 larda Yunusobod tumanidagi KHAY ko‘chasi bo‘ylab harakatlanib kelayotgan Spark rusumli avtomashina haydovchisi 26 yoshli H.H. tartibga solinmagan piyodalar yo‘lagidan o‘tayotgan 65 yoshli T.U.ni urib yubordi. Yo‘l-transport hodisasi oqibatida T.U. olgan tan jarohatlari sababli kasalxonaga olib ketilayotgan vaqtda vafot etgan. Mazkur holat yuzasidan Jinoyat kodeksining 266-moddasi 2-qismi (“Transport vositalari harakati yoki ulardan foydalanish xavfsizligi qoidalarini buzish”) bilan jinoyat ishi qo‘zg‘atilgan. Avvalroq, Toshkentda Spark piyodalar yo‘lagidan o‘tayotgan fuqaroni urib yuborgani xabar qilingan edi.